Title: Úrad vlád SR
Author: faltanova
Last saved by: spano
Company: Úrad vlády Slovenskej republiky

Úrad vlády  SR	Na rokovanie vlády SR
Sekcia hospodárskej politiky	dňa  4.2. 2004
	k číslu: 1627/2004
		k bodu: 14

S t a n o v i s k o

k Návrhu aktualizácie Programu štátnej pomoci obnovy bytových domov realizovanej formou poskytovania dotácií na odstraňovanie systémových porúch 
____________________________________________________________________

	I.
Materiál predkladá minister výstavby a regionálneho rozvoja SR ako iniciatívny.

Predmetom navrhovanej aktualizácie programu je 
•	zvýšenie limitu dotácie o 9,2% t.j. z 380 na 415 Sk na m^2 podlahovej plochy bytov, 
•	osobitné ustanovenie splnomocňujúce ministerstvo každoročne raz upraviť limit dotácie podľa indexu rastu cien v bytovej výstavbe, 
•	úprava postupov predkladania žiadostí o poskytnutie dotácie v súvislosti s kompetenčnými zmenami štátnej správy na úsekoch územného plánovania, stavebného poriadku a bývania.

		II.
V pripomienkovom konaní neboli akceptované tri obyčajné pripomienky, odôvodnenie neakceptácie je uvedené. Návrh sa predkladá bez rozporov. 

		III. 
Poskytovanie štátnej pomoci v rámci Programu štátnej pomoci obnovy bytových domov realizovanej formou poskytovania dotácií na odstraňovanie systémových porúch s účinnosťou od 1.2.2003 odsúhlasil Úrad pre štátnu pomoc listom č.110/2003/02 zo dňa 11.2.2003.  Súčasne stanovil poskytovateľovi štátnej pomoci oznamovaciu povinnosť v súvislosti so zmenami programu a povinnosť požiadať úrad o schválenie zmien. 

Citujeme zo stanoviska Úradu pre štátnu pomoc č.110/2003/02: 
„Poskytovateľ štátnej pomoci je povinný oznámiť Úradu pre štátnu pomoc všetky zmeny týkajúce sa poskytovania štátnej pomoci v rámci predmetného programu a požiadať Úrad pre štátnu pomoc o ich schválenie.“

Informácia o spôsobe plnenia povinností vo vzťahu k Úradu pre štátnu pomoc by mala byť súčasťou predloženého návrhu. 

Odporúčame rozhodnúť o návrhu s prihliadnutím na uvedenú pripomienku.

Bratislava  30.1. 2004